“Real” 360 million yevroga baholangan hamkorlik shartnomasini imzoladi

“Real” Sixth Street kompaniyasi bilan hamkorlik borasida 20 yillik shartnoma imzoladi.

Tomonlar 360 million yevroga baholangan kelishuvga erishdi. Madrid direktorlar kengashi tomonidan ratifikatsiya qilingan kelishuvga ko‘ra, Sixth Street yangilangan “Santiago Bernabeu”da bo‘lib o‘tadigan tadbirlarning 30% huquqiga ega bo‘ladi.
Hamkorlikning yana bir tomoni qisman Sixth Street kompaniyasiga tegishli va yirik tadbirlarni tashkil etishga ixtisoslashgan Legends kompaniyasi bo‘ladi.
The New York Times xabariga ko‘ra, kelishuv “Real”ning abonementlar sotishdan tashqari stadionni ishlatishdan tushgan barcha daromadlariga bo‘lgan huquqlarni ham o‘z ichiga oladi.
Yanada ko‘proq futbol va sport yangiliklaridan boxabar bo‘lishni istasangiz, “Daryo”ning Telegram’dagi rasmiy sport kanali — @Daryo_Sport24’ga obuna bo‘ling!